ai4bharat/Pralekha huggingface dataset:
مکانات اور شہری غریبی کے خاتمے کی وزارت
سووچھتا کو ہماری زندگی کا ایک لازمی جزو بنانے کے لئے ،ہاؤسنگ اور شہری امور کی وزارت نے خصوصی مہم دوئم شروع کی
بھارتی حکومت نے 14سے 30ستمبر 2022 تک تیاری کے مرحلے کے طورپر زیر التوا معاملوں کی نشاندہی کرکے خصوصی مہم دوئم کا اعلان کیا ہے،جس میں مہم کی مدت کے لئے واضح اہداف مقررکئے گئے تھے۔ اس سال کے اہداف بنیادی طورپر ہاؤسنگ اور شہری امور کی وزارت کے فیلڈ دفاتر پر مرکوز ہیں۔ نشاندہی کے دوران کلیدی توجہ کے شعبوں میں التوا کو دور کرنا اور ریکارڈ کے بہتر انتظام ،کارکردگی میں بہتری ،شفافیت کو بڑھانے کے لئے صفائی کو فروغ دینا تھا۔
مہم کے نفاذ کے مرحلے  کے دوران 72 ممبر پارلیمنٹ حوالہ جات میں سے 53 حوالہ جات کو 14 پارلیمانی یقین دہانیوں میں سے 4 کو 335 عوامی شکایات میں سے 214 کو اور عوامی شکایات سے متعلق 94 اپیلوںمیں سے 87 اپیلیں نمٹادی گئی ہیں۔ جبکہ دستاویزی شکل میں موجواد 13526 فائلوں کو اب تک ختم کردیا گیا ہے ۔مجموعی طور پرصفائی ستھرائی کی 66 آؤٹ ڈور مہم چلائی گئیں۔ مختلف دفاتر میں متروک اشیا کو ٹھکانے لگانے کے ذریعہ 44860 روپے کی آمدنی ہوئی اور تقریباََ دو ہزار 236 مربع فٹ اراضی کو کباڑ / ریکارڈ کو ختم کرنے کے بعد خالی کردیا گیا۔ اس مہم کے دوران پبلک انٹر فیس اور خدمات کی فراہمی کے ذمہ دار دفاتر کو ترجیح دی جارہی ہے۔
مذکورہ وزارت سوشل میڈیا پر اپنی سرگرمیوں کی باقاعدگی سے تشہیر انجام دے رہی ہے ۔ مہم کے دوران اس وزارت کے کام کو تسلیم کرنے کے لئے 80 ٹوئیٹس کئے گئے ۔ 80 فیس بک پوسٹ ، 80 انسٹاگرام پیغامات اور 5 یوٹیوب ویڈیوز اپ لوڈ کئے گئے۔ جوائنٹ سکریٹری نے نئی دلی کے نرمان بھون میں یومیہ کی بنیاد پر احاطے کا ایک راؤنڈ لیا تاکہ مجموعی صفائی ستھرائی کا معائنہ کیا جاسکے اور ہاؤسنگ اورشہری امور کی وزارت نے خصوصی مہم دوئم کے نفاذ کے دوران ہونےوالی پیش رفت کا جائزہ کیا جاسکے ہدایات کے بعد تعمیرات عامہ کے محکمے سی پی ڈبلیو ڈی نے مرمت کے معمولی کام انجا م دئے ۔
خصوصی مہم کے ایک حصے کے طور پر وزارت نے ملک میں مختلف دفاتر کو مختلف ریاستوں / مرکز کے زیر انتظام علاقوںمیں اپنی مدد آپ گروپوں  کے ساتھ منسلک ہونے میں سہولت فراہم کی تھی۔ بندوبست کے تحت ایس ایچ جیز کو متعلقہ دفاتر میں کیوسک کے لئے جگہ فراہم کی جاتی ہے، جہاں وہ دفتر سے متعلق مختلف قسم کے کباڑ کو پھرسے قابل استعمال بنانے کے لئے جمع کرسکتے ہیں ۔ اس کا مقصد سووچھتا مہم کے ایک حصے کے طورپر ریڈیوز ، ری یوز ،ری سائیکل  یعنی کمی کرنا ، پھر سے استعمال کرنا ،دوبارہ قابل استعمال بنانا کو فروغ دینا ہے۔کُل 187 کیوسک یعنی کھوکے لگائے گئے ۔ یومیہ کی پیش رفت اس کے لئے وقف ایک ٹیم کے ذریعہ انجام دی جارہی ہے اور اسے انتظامی اصلاحات اورعوامی شکایات کے محکمے کے زیر اہتمام ایس سی پی ڈی ایم پورٹل پر اپ لوڈ کیا جارہا ہے۔
نائب صدر جمہوریہ ہند کا سکریٹریٹ
نائب صدر جمہوریہ نے طبی برادری سے لوگوں میں بیداری پیدا کرنے کی اپیل کی؛
لوگوں سےجنک فوڈ اور جمود والی طرز زندگی ترک کرنے کو کہا
نئی دہلی،20 اپریل نائب صدر جمہوریہ ہند جناب ایم وینکیا نائیڈو نے طبی برادری سےاپیل کی کہ وہ لوگوں میں خاص طور پر نوجوانوں میں بدلتی طرز زندگی کے خطرات کے تئیں بیداری پیدا کریں ۔
آج حیدر آباد میں واقع سورن بھارت ٹرسٹ میں ایک مفت میڈیکل کیمپ کا افتتاح کرنے کے بعد جناب نائیڈو نے غیر متعدد بیماریوں کے بڑھتے رجحان پر تشویش کا اظہار کیا اور لوگوں سے کھانے پینے کی غیر صحت مند عادتوں اور جمود والی طرز زندگی سے اجتناب کرنے کی اپیل کی۔
نائب صدر جمہوریہ نے نوجوانوں سے جنک فوڈ ترک کرنے کو کہا اور اس بات کا عندیہ دیا کہ روایتی ہندوستانی کھانے مجرب ، موسمیاتی اورمختلف ہندوستانی موسموں کے لیے موزوں ہیں۔
ایک صحت مند قوم کی تعمیر کی ضرورت پر زور دیتے ہوئے نائب صدر جمہوریہ نے کہا کہ غیر متعدی بیماریوں کا پھیلاؤ ، حفظان صحت تک غیر مساوی رسائی اور بڑھتی قیمتیں حفظان صحت کے شعبے کو در پیش بڑے چیلنج رہے ہیں ۔ صورتحال کا سامنا کرنے کے لیے مسلسل کوششوں کی اپیل کرتے ہوئے انہوں نے غیر سرکاری ادارے، حکومتی ایجنسیوں ، اسپتالوں اور ڈاکٹروں سمیت سبھی شراکت داروں سے اس سلسلے میں کمیونٹی سطح پر باہم مل کر کام کرنے کی بھی اپیل کی ۔
نائب صدر جمہوریہ حفظان صحت کی جدید سہولیات فراہم کرنے میں دیہی اور شہری فرق کو بھی ختم کرنا چاہتے ہیں ۔ اس سلسلے میں نجی شعبہ سے دیہی آبادی کی ضروریات پوری کرنے کے لیے حکومتوں کی کوششوں میں تعاون دینے پر زور دیا۔ انہوں نے کہا کہ دیہی علاقوں میں واقع اسپتالوں میں بنیادی ڈھانچوں اور انسانی وسائل کی قلت ہے ۔ اس لیے کالج سے فارغ التحصیل نوجوان ڈاکٹروں کے لیے دیہی خدمات کو لازمی قرار دینے کا مشورہ دیا۔
سورن بھارت ٹرسٹ کے چیئرمین ڈاکٹر کامیننی سرینواس، پنجاب نیشنل بینک کے ایکزیکیٹو ڈائریکٹر جناب لنگانینی پربھاکر، کیئر ہاسپیٹل کے چیئرمین ڈاکٹر بی سوما راجو، ٹرسٹ بورڈ ، باساواتاراکم انڈو امریکن کینسر ہاسپیٹل اینڈ ریسرچ انسٹی ٹیوٹ کے خزانچی جناب جے ایس آر پرساد اور دیگر شخصیات بھی اس موقع پر موجود تھیں۔
۔ ۔ ۔ ۔ ۔ ۔ ۔ ۔ ۔
(م ن ۔ رض۔ را(
U-1922,
(Visitor Counter : 39
زراعت اور کاشتکاروں کی فلاح و بہبود کی وزارت
کسانوں کے مسائل کا جائزہ
قدرتی کاشتکاری کو فروغ دینے، فصلوں کے طریقے کو تبدیل کرنے اور ایم ایس پی کو مزید مؤثر اور شفاف بنانے کے لیے کمیٹی تشکیل دی گئی
زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں بتایا کہ حکومت نے قدرتی کاشتکاری کو فروغ دینے، ملک کی بدلتی ہوئی ضروریات کو مدنظر رکھتے ہوئے فصلوں کے طریقے کو تبدیل کرنے اور ایم ایس پی کو مزید مؤثر اور شفاف بنانے کے لیے ایک کمیٹی تشکیل دی ہے۔ کمیٹی کسانوں، مرکزی حکومت، ریاستی حکومتوں، زرعی ماہرین اقتصادیات اور سائنسدانوں وغیرہ کے نمائندوں پر مشتمل ہے۔
۔۔۔۔۔۔۔۔۔۔۔۔۔۔۔۔۔۔
ش ح۔ا ک۔ ق ر
8212U-
(Visitor Counter : 98
زراعت اور کاشتکاروں کی فلاح و بہبود کی وزارت
حکومت اور کسان تنظیموں کے درمیان وگیان بھون، نئی دہلی میں آٹھویں دور کی بات چیت
اگلے دور کی بات چیت 15 جنوری 2021 کو ہوگی
مرکزی وزیر زراعت جناب نریندر سنگھ تومر، ریلویز، صنعت و تجارت اور صارفین امور، خوراک اور عوامی نظام تقسیم کے مرکزی وزیر جناب پیوش گوئل اور صنعت و تجارت کے مرکزی وزیر جناب سوم پرکاش نے آج نئی دہلی کے وگیان بھون میں 41 کسان تنظیموں کے نمائندوں کے ساتھ 8ویں دور کی بات چیت میں حصہ لیا۔ ایک بار پھر انھوں نے کسان تنظیموں سے زرعی قوانین میں مجوزہ ترامیم کے لئے نکات – وار تبادلہ خیال کی اپیل کی۔
وزیر زراعت نے کہا کہ زرعی اصلاحات پر مبنی قوانین ملک بھر کے کسانوں کے مفادات کو ذہن میں رکھتے ہوئے بنائے گئے ہیں۔ حکومت کسانوں کے بارے میں فکرمند ہے اور چاہتی ہے کہ احتجاج ختم ہو، تاہم حکومت کے مشوروں کے مطابق متبادل پر ابھی تک باقاعدہ تبادلہ خیال نہ ہونے کے سبب مناسب فیصلہ اور حل نہیں نکل پایا ہے۔
وزیر زراعت نے کہا کہ کسان تنظیموں نے احتجاج کے دوران نظم و ضبط کو برقرار رکھا ہے، جو کہ قابل ستائش ہے۔ انھوں نے کہا کہ حکومت کھلے ذہن کے ساتھ بات چیت کا سلسلہ جاری رکھنے کی خواہش مند ہے۔ اگر بات چیت جاری رہتی ہے تو منطقی طریقے سے ممکنہ حل نکالا جاسکتا ہے۔
کسان تنظیموں کا کہنا ہے کہ یہ قوانین منسوخ کئے جائیں، جبکہ حکومت نے ایک مرتبہ پھر ترامیم کی بات کہی ہے۔ تفصیلی بات چیت کے باوجود کوئی حل نہیں نکل سکا، لہٰذا یہ فیصلہ کیا گیا کہ اگلے دور کی بات چیت 15 جنوری 2021 کو ہوگی۔
بھارتی چناؤ کمیشن
قانون ساز اسمبلی کے اراکین  کے ذریعہ اترپردیش قانون ساز کونسل کے دوسالہ انتخابات
نئی دہلی ،6جنوری :اترپردیش کی قانون ساز اسمبلی  کے اراکین کے ذریعہ منتخب اترپردیش قانون ساز کونسل کے 12اراکین کی مدت 30جنوری ،2021کو ختم ہورہی ہے ۔ تفصیلات درج ذیل ہیں :
|
|
نمبرشمار
|
|
رکن کانام
|
|
ریٹائرمنٹ کی تاریخ
|
|
1.
|
|
ڈاکٹردنیش شرما
|
|
30.01.2021
|
|
2.
|
|
احمد حسان
|
|
3.
|
|
آشوملک
|
|
4.
|
|
دھرم ویرسنگھ اشوک
|
|
5.
|
|
نسیم الدین صدیقی
)
|
|
6.
|
|
پردیپ کمارجاٹو
|
|
7.
|
|
رمیش یادو
|
|
8.
|
|
رام جتن
|
|
9.
|
|
لکشمن پرساد اآچاریہ
|
|
10.
|
|
ویریندرسنگھ
|
|
11.
|
|
سونتردیو
|
|
12.
|
|
صاحب سنگھ سینی
2-کمیشن نے درج ذیل پروگرام کے مطابق قانون ساز اسمبلی کے اراکین کے ذریعہ اترپردیش قانون ساز کونسل کے مذکورہ بالادوسالہ انتخاب منعقد کرانے کا فیصلہ کیاہے ۔
|
|
نمبرشمار
|
||
|
تاریخ
|
|
-
|
||
|
11جنوری ، 2021
|
|
-
|
||
|
18جنوری ، 2021
|
|
-
|
||
|
19جنوری ، 2021
|
|
-
|
|
- امیدواری واپس لینے کی آخری تاریخ
|
|
21جنوری ، 2021
|
|
-
|
||
|
28جنوری ،2021 )
|
|
-
|
||
|
صبح 9:00بجے سے شام 4:00بجے تک
|
|
-
|
||
|
28جنوری ، 2021 شام 5:00بجے
|
|
-
|
|
- تاریخ جس سے قبل انتخاب کا عمل مکمل کیاجاناچاہیئے
|
|
29جنوری ،2021
3-تمام افراد کے لئے ، مکمل انتخابی عمل کے دوران واضح رہنما خطوط کی پیروی کی جائے گی ۔
الف-انتخاب سے متعلق ہرایک سرگرمی کے دوران ہرفرد کو چہرے پرماسک پہننا لازم ہوگا۔
ب-ہال /کمرے /احاطے کے داخلے کو انتخابی مقاصد کے لئے استعمال کیاجائے گا۔
1.تمام افراد کا تھرمل اسکیننگ کرنا لازم ہوگا ۔
2.تمام مقامات پر سینی ٹائزردستیاب کرایاجانالازم ہوگا۔
ج-ریاستی سرکاراورامورداخلہ کی وزارت کے کووڈ -19سے متعلق رہنماخطوط کے مطابق سماجی فاصلہ برقراررکھاجاناچاہیئے ۔
4-اترپردیش کے چیف سکریٹری کوہدایت دی جارہی ہے کہ وہ اس بات کو یقینی بنانے کے لئے ریاست کے کسی ایک سینیئرافسرکو مقررکریں کہ کووڈ 19کونٹینمنٹ اقدامات سے متعلق تمام ہدایات پر، انتخابات کے انعقاد کے لئے انتظامات کرتے ہوئے ، مکمل طورپر عمل درآمدکیاجارہاہے ۔
ریلوے کی وزارت
زمین کا ڈجیٹل ڈیٹا
ریلوے ، مواصلات اورالیکٹرونکس اوراطلاعاتی ٹکنالوجی کے وزیر جناب اشونی ویشنو نے آج لوک سبھا میں ایک سوال کے تحریری جواب میں یہ جانکاری فراہم کی ہے ۔
ریلوے کے محکمے نے ریلوے کی زمین کے ریکارڈس یعنی علاقے کی تفصیلات ، استعمال کرنے کے طریقے سے متعلق تفصیلات اورتوثیق شدہ زمین کے منصوبے کے لئے ، سینٹرلائزڈ ڈیٹا بیس والے ٹریک منیجمنٹ سسٹم  پورٹل کے تحت زمین کے انتظام سے متعلق ایک ماڈیول تیارکیاہے ۔ کُل زمینی منصوبوں کے لگ بھگ 95فیصد کو ٹی ایم ایس پورٹل پراپ لوڈ کیاجاچکاہے اورزمین کے انتظام اور بندوبست سے متعلق موڈیول کو ڈجیٹل کی شکل دینا ایک مسلسل عمل ہے کیونکہ ریلوے کا محکمہ اپنے مختلف پروجیکٹوں کے لئے اپنی زمین کومسلسل اپنے قبضے میں لیتارہتا ہے۔اس کے ساتھ ساتھ ریلوے کے محکمے نے زمین اورعمارتوں اور تجاوزارت  کی تفصیلات سمیت اپنے تمام اثاثہ جات کی تفصیلات آئی آرجیوپورٹل پردستیاب کرانے کا منصوبہ تیارکیاہے ۔
صحت اور خاندانی بہبود کی وزارت
کووڈ-19 اپ ڈیٹ
نئی دلّی ،03 اکتوبر، 2021/
ملک گیر ٹیکہ کاری مہم کے تحت اب تک90.51 کروڑ ٹیکے لگائے جاچکے ہیں
گزشتہ 24 گھنٹے میں 22,842 نئے معاملے سامنے آئے ہیں
زیر علاج مریض مجموعی معاملوں کے ایک فیصد سے کم ہیں، فی الحال زیر علاج مریضوں کی شرح0.80 فیصد ہے، جو مارچ 2020 کےبعد سے سب سے کم ہیں
سردست بھارت میں زیر علاج مریضوں کی تعداد 2,70,557 ہے، جو 199 دنوں میں سب سے کم ہیں
شفایابی کی شرح فی الحال97.87 فیصد ہے؛ مارچ 2020کے بعدیہ سب سے زیادہ ہے
گذشتہ 24 گھنٹوں کے دوران 25,930مریض شفا یاب ہوئے ہیں،جس سے شفایاب ہونے والوں کی تعداد بڑھ کر 3,30,94,529 ہوگئی ہے
متاثرہ مریضوں کی ہفتہ واری شرح ہے جو گذشتہ 100 دنوں سے 3 فیصد سےکم ہے
متاثرہ مریضوں کی یومیہ شرح  ہے، جو پچھلے 34 دنوں سے 3 فیصد کم ہے
مجموعی طور پر اب تک 57.32 کروڑ ٹیسٹ کئے جاچکے ہیں
الیکٹرانکس اور اطلاعات تکنالوجی کی وزارت
یو آئی ڈی اے آئی نے گزشتہ چار مہینوں میں بال آدھار پہل کے تحت 79 لاکھ سے زیادہ بچوں کا اندراج کیا ہے
ہندوستان کی منفرد شناخت سے متعلق اتھاریٹی  نے رواں مالی سال کے پہلے چار مہینوں  کے دوران 0 سے 5 سال کی عمر کے 79 لاکھ سے زائد بچوں کا اندراج کیا ہے۔
یہ بال آدھار پہل کے تحت 0-5 سال کی عمر کے مزید بچوں تک پہنچنے اور والدین اور بچوں کو متعدد فوائد حاصل کرنے میں مدد کرنے کی ایک نئی کوشش کا حصہ ہے۔ جبکہ 0-5 سال کی عمر کے 2.64 کروڑ بچوں کے پاس 31 مارچ 2022 کے آخر تک بال آدھار تھا، یہ تعداد جولائی 2022 کے آخر تک بڑھ کر 3.43 کروڑ ہو گئی ہے۔
بال آدھار رجسٹریشن ملک بھر میں تیز رفتاری کے ساتھ بہتر انداز میں آگے بڑھ رہا ہے۔ ہماچل پردیش اور ہریانہ جیسی ریاستوں میں پہلے ہی مقرر کردہ عمر کے 70فیصد سے زیادہ 0-5سال کی عمر کے بچوں کے اندراج کا ہدف حاصل کر لیا گیا ہے۔ جموں و کشمیر، میزورم، دہلی، آندھرا پردیش اور لکشدیپ سمیت کئی دیگر ریاستوں اور مرکز کے زیر انتظام خطوں میں بھی بچوں  کے رجسٹریشن نے بھی بہت اچھا کام کیا ہے۔
مجموعی طور پر، اس وقت تقریباً 94فیصد آدھارمکمل ہو چکے ہیں۔ بالغوں میں تقریباً 100فیصد آدھار مکمل ہو چکے ہیں ۔ آدھار اب زندگی میں آسانی اور کاروبار کرنے میں آسانی دونوں کے لیے کارگر ہے۔
یو آئی ڈی اے آئی اور اس کے علاقائی دفاتر رہائشیوں کو آگے آنے اور بال آدھار پہل کے تحت اپنے بچوں کو رجسٹر کرنے کے لیے مسلسل ترغیب دے رہے ہیں۔ بال آدھار کئی فلاحی فوائد حاصل کرنے میں ایک سہولت کار کے طور پر کام کرتا ہے اور پیدائش سے ہی بچوں کے لیے ڈیجیٹل تصویری شناخت کے طور پر بھی کام کرتا ہے۔
0-5 سال کی عمر کے بچوں کو بال آدھار جاری کیا جاتا ہے۔ بایومیٹرک  کا مجموعہ آدھار جاری کرنے میں ایک کلیدی فیچر ہے کیونکہ ان بایو میٹرکس کی ڈی ڈپلیکیشن کی بنیاد پر انفرادیت قائم کرنے کے لیے اس کی ضرورت ہوتی ہے۔ تاہم، 0-5 سال کی عمر کے بچوں کے آدھار کے اندراج کے لیے، یہ بایومیٹرکس جمع نہیں کیے جاتے ہیں۔
0-5 سال کی عمر کے بچوں کے آدھارکا اندراج بچے کے چہرے کی تصویر، اور والدین/سرپرست کی بایو میٹرک کی تصدیق  کی بنیاد پر کیا جاتا ہے۔ بال آدھار کے لیے اندراج کے وقت رشتہ کا ثبوت  جمع کیا جاتا ہے۔
بال آدھار کو عام آدھار سے الگ کرنے کے لیے، اسے نیلے رنگ میں جاری کیا جاتا ہے، اس تبصرہ کے ساتھ کہ یہ اس وقت تک درست ہے جب تک کہ بچہ 5 سال کا نہ ہو جائے۔ 5 سال کی عمر کو پہنچنے پر، بچے کو لازمی بایو میٹرک اپ ڈیٹ  کے عمل کو مکمل کرنے کے لیے آدھار سیوا کیندر میں اپنا بایومیٹرکس پیش کرنے کی ضرورت ہوتی ہے۔
ایم بی یو کا عمل ڈی ڈپلیکیشن کے عمل سے گزرتا ہے۔ اس عمل کی تکمیل کے بعد، بچے کو آدھار نمبر میں کسی تبدیلی کے بغیر ایک عام آدھار جاری کیا جاتا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
9168
(Visitor Counter : 101
صدر جمہوریہ کا سکریٹریٹ
صدر جمہوریہ ہند کی ہماچل پردیش کی سنٹرل یونیورسٹی کے سالانہ جلسۂ تقسیم اسناد میں شرکت
طلبہ ہمیشہ یاد رکھیں کہ انہوں نے اب تک جو بھی حاصل کیا ہے معاشرے کا کسی نہ کسی صورت میں اس میں حصہ ہے: صدر کووند
صدر جمہوریہ ہند جناب رام ناتھ کووند نے آج کو دھرمشالہ میں ہماچل پردیش کی سنٹرل یونیورسٹی کے چھٹے سالانہ جلسۂ تقسیم اسناد میں شرکت کی۔
اس موقع پر اظہار خیال کرتے ہوئے صدر نے کہا کہ تعلیم کسی بھی ملک کی تعمیر میں سنگ بنیاد کی حیثیت رکھتی ہے۔ لہذا تعلیم ایسی ہونی چاہئے جو طلبہ میں نہ صرف دانشورانہ صلاحیت اور ہنرمندی کو فروغ دے، بلکہ ان کی اخلاقیات اور کرادار کو بھی مضبوط کرے۔ انہوں نے کہا کہ دنیا کے تمام ممتاز ممالک کی ترقی میں وہاں کے نوجوانوں نے اہم کردار اددا کیا ہے۔
طلبہ سے خطاب کرتے ہوئے صدر نے کہا کہ ہندوستانی نوجوانوں کے لئے بھی مختلف شعبوں میں مواقع موجود ہیں اور ہندوستانی طلبہ ان مواقع کو بروئے کار لانے کی پوری صلاحیت رکھتے ہیں۔ اپنی صلاحیتوں پر بھروسہ کرتے ہوئے آگے بڑھنے کی ضرورت ہے۔ انہوں نے کہا کہ جلسۂ تقسیم اسناد ان کی رسمی تعلیم مکمل ہونے کا موقع ہے، لیکن سیکھنے کا عمل زندگی بھر جاری رہے گا۔انہیں ہر قدم پر ہر کسی سے سیکھنے کے لئے تیار رہنا چاہئے۔
صدر نے کہا کہ طلبہ ہمیشہ اس بات کو یاد رکھیں کہ اب تک انہوں نے جو حاصل کیا ہے اس میں معاشرے کا کسی نہ کسی صورت میں حصہ شامل ہے۔ ان پر معاشرے کا قرض ہے۔ انہیں یہ ادا کرنے لئے تیار رہنا چاہئے۔ وہ کیسے ادا کریں گے، کب ادا کریں گے، یہ ان پر منحصر ہے۔ انہوں نے کہا کہ انہیں ہندوستان کے نوجوانوں کی دانائی، تعلیم اور ڈسپلن پر پورا اعتماد ہے۔
مرکزی یونیورسٹی ہماچل پردیش میں قومی تعلیمی پالیسی 2020 پر عمل درآمد کے بارے میں اظہار خیال کرتے ہوئے صدر نے کہا کہ اس یونیورسٹی نے سفارشات پر عمل درآمد کے لئے متعدد اقدامات کئے ہیں۔ انہوں نے اعتماد کا اظہار کیا کہ ان اقدامات سے طلبہ میں نئی ہنر مندی، علم اور صلاحیتوں کو فروغ ملے گا اور وہ خود کفیل ہو کر اپنی زندگی میں آگے بڑھیں گے۔
صدر نے کہا کہ سنٹرل یونیورسٹی آف ہماچل پردیش نے اپنے قیام کے 12 برس مکمل کر لئے ہیں۔ یونیورسٹی کے فارغین کی تنظیم کے لئے مناسب وقت ہے کہ وہ سرگرم ہوں اور اپنا سالانہ یا دو سالہ اجتما ع کریں۔ انہوں نے کہا کہ کسی بھی ادارے کے فارغین کو اپنے ادارے سے خصوصی لگاؤ ہوتا ہے۔ لہذا فارغین کی تنظیم اپنے اس جذبے کو ادارے کے حق میں ایک سود مند شکل دے سکتی ہے۔
امور داخلہ کی وزارت
امور داخلہ کی وزارت نے ریاستوں ؍ مرکز کے زیر انتظام علاقوں میں ، کل ووٹوں کی گنتی کے پیش نظر مناسب حفاظتی انتظامات کرنے کی تلقین کی
نئی دہلی،22؍مئی،داخلی امور کی وزارت نے ریاستی چیف سکریٹریوں اور پولیس کے ڈائریکٹر جنرلز سے ، کل ووٹوں کی گنتی کے سلسلے میں ملک کے مختلف حصوں میں تشدد پھوٹ پڑنے کے پیش نظر الرٹ رہنے کو کہا ہے۔
ایم ایچ اے نے ریاستوں اور مرکز کے زیر انتظام علاقوں سے نظم وضبط اور امن قانون قائم رکھنے کی ہدایت کی ہے۔ ریاستوں ؍ مرکز کے زیر انتظام علاقوں کو مزید ہدایت دی ہے کہ ووٹوں کی گنتی کے مقامات اور اسٹرانگ روم سکیورٹی کے لئے مناسب اقدامات اٹھائیں۔ یہ ہدایات مختلف بیان بازیوں اور تشدد کی دھمکیوں کے پیش نظر جاری کی گئی ہیں۔
U-2175
(Visitor Counter : 69
وزارت دفاع
بھارت کی آزادی کے 75 برس مکمل ہونے کے جشن کے طور پر بھارتی فضائیہ نے دشوار گزار پہاڑیوں سے ہوتے ہوئے کھاردونگ لا سے لے کر دہلی تک سائیکلنگ مہم انجام دی
بھارت کی آزادی کے 75 برس مکمل ہونے کے جشن کے طور پر، بھارتی فضائیہ نے فضائیہ کے 20 سورماؤں اور 12 امدادی عملہ کے ساتھ 31 جولائی 2022 سے 15 اگست 2022 تک، کھاردونگ لا  سے لے کر دہلی تک ایک تاریخی سائیکلنگ مہم انجام دی۔ اس مہم کا آغاز کھاردونگ لا سے 31 جولائی 2022 سے ایئر کموڈور پی کے شری واستو، ایئر آفیسر کمانڈنگ، ایئر فورس اسٹیشن لیہہ کے ذریعہ کیا گیا۔
سائیکل سواروں نے 16 دنوں میں 1100 کلو میٹر کے بقدر مسافت طے کرنے کی مشکل چنوتی کا سامنا کیا، اور اس مہم کا اختتام آزادی کے بعد مختلف جنگوں کے دوران عظیم قربانیاں پیش کرنے والے ہمارے بہادر سپاہیوں کو خراج عقیدت پیش کرتے ہوئے آزادی کے 75برس ’آزادی کا امرت مہوتسو‘ کا جشن منانے کے لیے 15 اگست 2022 کو نئی دہلی میں واقع قومی جنگی میمورئیل پر ہوا۔
اس مہم کا وسیع مقصد قوم پرستی کے تئیں نوجوانوں کی توانائی میں اضافہ کرنا تھا اور اس سلسلے میں فضائی سورماؤں نے اپنے سفر کے دوران مختلف مقامات پر اسکولی بچوں کے ساتھ بات چیت کی۔ انہوں نے ملک کے مستقبل کے قائدین کے جوش اور ولولے کو سمت عطا کرنے کے لیے ایک مشعل راہ کے طورپر بھی کام کیا۔
بھارتی فضائیہ کی جانب سے ٹیم کی قیادت گروپ کیپٹن اے پی مینزیس نے کی، جو کہ ایک پرجوش سائیکلسٹ، ایتھلیٹ اور ایک قومی فٹبالر ہیں۔
یہ مہم لداخ کی بلند پہاڑیوں سے ہوکر تانگ لانگ لا اور بارالاچا لا کے بلندراستوں سے ہوتے ہوئے ہماچل پردیش میں داخل ہوئی اور پنجاب کے میدانی علاقوں سے ہوتے ہوئے قومی راجدھانی خطہ، دہلی کی جانب روانہ ہوئی۔ اس ٹیم کی مہم کا اختتام ایئر آفیسر ان چارج ایڈمنسٹریشن، ایئر مارشل کے اننترامن وی ایس ایم کے ذریعہ 16 اگست 2022 کو قومی جنگی میمورئیل پر کیا گیا۔
الیکٹرانکس اور اطلاعات تکنالوجی کی وزارت
مرکزی کابینہ نے بھارت اور فن لینڈ کے درمیان سائبر سکیورٹی کے شعبے میں مفاہمت نامے پر دستخط کئے جانے کی منظوری دےدی
نئیدہلی13جون ۔مرکزی کابینہ کی میٹنگ نے ،جس کی صدارت وزیر اعظم جناب نریندر مودی نے کی ،بھارت اورفن لینڈ کے درمیان سائبر سیکورٹی کے شعبے میں مفاہمت نامے پر دستخط کئے جانے کی منظوری دے دی ہے۔
اس مفاہمت نامے کا مقصد بھارت اور فن لینڈ کے درمیان سکیورٹی سے متعلق واقعات کا پتہ لگانے ، انہیں حل کرنے اور اس طرح کے واقعات کی روک تھام کے بارے میں معلومات اورتجربات کا تبادلہ کرنا ہے ۔
اس مفاہمت نامے پر جنوری 2019 میں دستخط کئے گئے تھے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج ۔رم
U-2420
(Visitor Counter : 65
وزارت دفاع
بی این ایس کا جہاز سمدراویجان سورنم وجے ورش منانے کے لئے وشاکھاپٹنم پہنچا
بنگلہ دیشی بحریہ کا جہاز  سمدراویجان، 3اکتوبر ، 2021کو مشرقی بحریہ کمان  کے پانچ روزہ دورے پر وشاکھاپٹنم پہنچ گیاہے ۔ بنگلہ دیش کی بحریہ کے اس دورے کا مقصد بابائے قوم بندھوشیخ مجیب الرحمان کی سالگرہ کی صدی اور 1971کی بھارت پاک جنگ کی 50ویں سالگرہ کے موقع پرایک ساتھ سوورنم وجے ورش منانا ہے ۔جس کی وجہ سے بنگلہ دیش کو آزادی ملی ۔ بی این ایس کے سمدراویجان سے افسران اور عملے کے پہنچنے پر ای این ایس کے نمائندوں اور مشرقی کے بیڑے کے نمائندوں نے بحریہ کے بینڈ کے ساتھ روایتی خیر مقدم کیا۔
اس پانچ روزہ دورے کے دوران دونوں بحریائی حکام کے درمیان پیشہ وربات چیت ،کراس ڈیک ویزٹ ،آئی این ایس وشاکھاپٹنم کا دورہ اور آئی این ایس دیگہ سمیت متعدد سرگرمیاں مقررکی گئی ہیں ۔ مزید یہ کہ 1971کی جنگ میں شامل ہونے والے بہادرفوجیوں کے ساتھ بات چیت اور بنگلہ دیش کی بحریہ پر خصوصی ڈاکیومنٹری کی اسکریننگ کی جائیگی ۔ان کے دورے کے اہم پہلوؤں کو بھی اجاگرکیاجائیگا ۔ اعلیٰ سطح پر عزت مآب جناب محمد عمران جو نئی دہلی میں بنگلہ دیش کے ہائی کمشنر ہیں ، کی قیادت میں بنگلہ دیش کے ہائی کمیشن سے ایک وفد بھی شامل ہے ۔
ان کے ساتھ بنگلہ دیش کے رہائشی دفاع کےاٹیچ اور بی این ایس سمدراویجان کے کمانڈنگ افسر وائس ایڈمیرل اے بی سنگھ ، اے وی ایس ایم ، وی ایس ایم ، فلیگ آفیسرکمانڈنگ –ام –چیف ای این سی اور ریئرایڈمیرل ترون سوبتی ، وی ایس ایم فلیگ آفیسر کمانڈنگ ایسٹرن فلیٹ بات چیت کے لئے شامل ہوں گے ۔
قانون اور انصاف کی وزارت
سپریم کورٹ اور ہائی کورٹس کے فیصلوں کے ہندی ورژن کی آن لائن سرچ کیلئے ایک سرچ انجن تیار کیا جائے گا:مرکزی قانون سکریٹری
انہوں نے ‘آزادی کا امرت مہوتسو’کے موقع پر وارانسی میں زولسانی بیئر ایکٹس، قانون سے متعلق ہندی جرائداور ہندی درسی کُتب کی نمائش اور سیل کاؤنٹر کا افتتاح کیا
نئی دہلی:13؍ستمبر 2021
‘آزادی کا امرت مہوتسو ’کے موقع پر حکومت کے ذریعہ منعقد کئے جانے والے کئی پروگراموں میں قانون اور انصاف کی وزارت کے قانون ساز محکمہ کے ایک ادارے ودھی ساہتیہ پرکاشن نے 9 اور10 ستمبر 2021  کوڈسٹرکٹ اور سیشن کورٹ وارانسی میں زولسانی بیئر ایکٹس، قانون کے ہندی جرائداور ہندی درسی کُتب کی نمائش اور سیل کاؤنٹر کا انعقاد کیا۔نمائش اور سیل کاؤنٹر کا افتتاح آج مرکز قانون سکریٹری جناب انوپ کمار میندی رتانے کیا۔
فاضل ججوں سے خطاب کرتے ہوئے جناب میندی رتا نے بھارت کی جنگ آزادی میں ہندی کی خدمات اور ہندی کے بارے میں مہاتما گاندھی کے خیالات کا ذکر کیا۔انہوں نے کہا کہ ہندی ایک ترقی یافتہ ،مالا مال اور سائنسی زبان ہے ،یہ قومی اتحاد اور یکجہتی کا ایک ذریعہ ہے،یہ شفافیت کو فروغ دیتی ہے اور حکومت اور عوام کے درمیان ایک پل کا کام کرتی ہے۔
مرکزی قانون سکریٹری نے اعلان کیا کہ ایسے مبارک موقع پر جب کہ ملک آزادی کے 75 ویں سال میں داخل ہورہا ہےاور‘ آزادی کا امرت مہوتسو’ منارہا ہے،ودھی ساہتیہ پرکاشن ‘آزادی کا امرت مہوتسو’کی تقریبات کے اختتام تک 75 ہفتوں کی مدت کیلئے ودھی ساہتیہ پرکاشن کے ذریعہ شائع شدہ تینوں جرائد پی ڈی ایف فارمیٹ میں اپنے پورٹل پر مفت دستیاب کرائے گا۔مذکورہ جرائد میں سپریم کورٹ اور ہائی کورٹس کے فیصلے ہندی میں شائع کئے جاتے ہیں اور اس وقت یہ مجلد نقد ادائیگی / سبسکرپشن پر دستیاب ہیں۔
معززین کی موجودگی میں جناب میندی رتا نے ایسی معلومات فراہم کرائی جس سے بہت کم لوگ واقف ہیں۔انہوں نے بتایا کہ سرکاری زبان سے متعلق پارلیمنٹ کی کمیٹی کا قیام سرکاری زبان کے قانون، 1963 کی دفعہ 4 کے تحت عمل میں آیا۔کسی بھی دیگر پارلیمانی کمیٹی کی طرح اس کمیٹی نے پارلیمنٹ کی ٹیبل پر اپنی رپورٹ جمع نہیں کرائی۔سرکاری زبان سے متعلق پارلیمانی کمیٹی نے اپنی رپورٹیں براہ راست صدر جمہوریہ کے پاس جمع کرائیں۔اس کی وجہ یہ تھی کہ ہمارے ملک کے قانون ساز اس حقیقت سے واقف تھے کہ سرکاری زبان سے متعلق پارلیمانی کمیٹی اپنی رپورٹس پارلیمنٹ کی ٹیبل پر جمع کرائے گی تو وہ رپورٹس سیاست کا شکار ہوجائیں گی۔اس لئے سرکاری زبان سے متعلق پارلیمانی کمیٹی نے اپنی رپورٹیں سرکاری زبان کے قانون 1963 کی دفعہ 4  کے تحت براہ راست صدر جمہوریہ کے پاس جمع کرائیں۔
جناب میندی رتا نے اعلان کیا کہ سپریم کورٹ اور ہائی کورٹس کے فیصلوں کے ہندی ورژن کی آن لائن سرچ کے مقصد کے لئے ایک سرچ انجن تیار کئے جانے کی بھی تجویز ہے۔
جدید اور قابل تجدید توانائی کی وزارت
جناب بھگونت کھوباانٹرسولریوروپ 2022 میں شرکت کے لیے میونخ پہنچ گئے ہیں
وزیرموصوف نے ہند نژاد افراد سے ملاقات کی
ہندوستان، اپنے ملک میں سرمایہ کاری کی خاطر الیکٹرک گاڑی کی تیاری کے لیے بڑے مواقع کی پیشکش کررہا ہے: جناب کھوبا
وزیرموصوف نے سرمایہ کاری اور ٹیکنالوجی کی منتقلی کے لیے آر ای صنعت کے ساتھ بات چیت کی
وزیر موصوف ’’ہندوستان کی شمسی توانائی مارکیٹ‘‘ کے موضوع پر کلیدی خطبہ پیش کریں گے
نئی اور قابل تجدید توانائی کی وزارت میں مرکزی وزیر مملکت جناب بھگونت کھوبا آج انٹرسولر یوروپ 2022 کی تقریب میں شرکت کے لیے جرمنی کی دارالحکومت میونخ پہنچ گئے ہیں۔وزیرموصوف آج سرمایہ کاری کے فروغ کی کی تقریب میں’’ہندوستان کی شمسی توانائی مارکیٹ‘‘ کے موضوع پر کلیدی خطبہ پیش کریں گے۔
ہندوستان -جرمنی توانائی فورم کے ڈائریکٹر جناب ٹوبیاس ونٹر اور قومی شمسی توانائی فیڈریشن آف انڈیا کے سی ای او جناب سبرامنیم پلی پکا نے وزیرموصوف کا خیرمقدم کیا۔مرکزی وزیرمملکت نے میونخ میں ہندنژاد افراد سے ملاقات کی ۔ اس کے علاوہ مرکزی وزیرمملکت جناب بھگونت کھوبا نے ایک الیکٹرک گاڑی میں سفر کیا۔ انہوں نے اپنے خیالات کا اظہار کرتے ہوئے کہا کہ ہندوستان، اپنے ملک میں الیکٹرک گاڑیوں کی تیاری میں سرمایہ کاری کے بڑے مواقع کی پیشکش کررہا ہے۔
وزیرموصوف نے دنیا کی معروف آر ای صنعتی کمپنی کے گروپ سربراہان کے ساتھ یکے بعد دیگرے تبادلہ ٔ خیال کیا۔ انہوں نے ہندوستان میں سرمایہ کاری اورآرای مینوفیکچرس کے لیے ہندوستان کی جانب سے پیش کیے جارہے مواقع سے انہیں واقف کرایا ۔